stanford-oval/wikipedia huggingface dataset:
Mahmud II
Tanzimat

Mahmud II käsitti valtakuntansa uudistusprosessin tärkeyden Egyptin menetyksen jälkeen. Alkusoittoa tälle oli kesäkuussa vuonna 1826 tapahtunut janitsaarien kapina, joka tukahdutettiin verisesti ja jonka tuloksena joukot lakkautettiin. Mahmudin varsinainen tanzimat, uudistamisprosessi käynnistyi vuonna 1839. Hänen seuraajansa eivät kuitenkaan noudattaneet sitä ja Mahmudinkin aikaiset uudistustoimet käynnistyivät hitaasti.
Vuonna 1829 Mahmud kielsi turbaanin käytön. Sen tilalle otettiin fetsi, josta tuli pakollinen päähine sotilaille ja valtion virkamiehille. Myöhemmin siitä tuli koko kansan päähine, kun taas turbaani varattiin vain uskonnollisille johtajille.
Aiheesta muualla

Kuvia tai muita tiedostoja aiheesta Mahmud II Wikimedia Commonsissa
| 0 | 1 | 2 |
| --- | --- | --- |
| Edeltäjä: Mustafa IV | Osmanien sulttaani | Seuraaja: Abdül-Mecid I |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Kreikka  Puola 
Taiteenala:  FID  MusicBrainz 
Henkilöt:  Deutsche Biographie  DDB 
Muut:  IdRef  İslâm Ansiklopedisi
Oulun Kärppien miesten joukkueen ottelut kaudella 2008–2009

Tähän artikkeliin on koottu kaikki Oulun Kärppien miesten joukkueen ottelut kaudella 2008–2009.
SM-liiga, pudotuspelit

Puolivälierät Jokereita vastaan (1–4)
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| # | Päivä | Koti | Tulos | Vieras | JA | Pistemies | Yleisöä | Tilanne | Raportti |
| 1 | 13. maaliskuuta | Jokerit | 1–4 | Kärpät |  | Paakkolanvaara, 0+3 | 8 075 | 0–1 |  |
| 2 | 14. maaliskuuta | Kärpät | 3–2 | Jokerit | ja. | Andersson, 2+0 | 6 337 | 0–2 |  |
| 3 | 17. maaliskuuta | Jokerit | 4–1 | Kärpät |  | Karppinen, 1+0 | 7 954 | 1–2 |  |
| 4 | 19. maaliskuuta | Kärpät | 6–1 | Jokerit |  | Aaltonen, 0+3 | 6 614 | 1–3 |  |
| 5 | 21. maaliskuuta | Jokerit | 2–3 | Kärpät | ja | Koivisto, 2+1 | 8 044 | 1–4 |  |
Kärpät välieriin voitoin 1–4
Välierät Bluesia vastaan (2–4)
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| # | Päivä | Koti | Tulos | Vieras | JA | Pistemies | Yleisöä | Tilanne | Raportti |
| 1 | 26. maaliskuuta | Blues | 3–2 | Kärpät | ja. | Mikkola, 2+0 | 3 936 | 1–0 |  |
| 2 | 28. maaliskuuta | Kärpät | 3–2 | Blues | ja. | Kuusela, 1+1 | 5 263 | 1–1 |  |
| 3 | 30. maaliskuuta | Blues | 2–3 | Kärpät | ja. | Boumedienne, 0+2 | 5 988 | 1–2 |  |
| 4 | 1. huhtikuuta | Kärpät | 1–4 | Blues |  | Forrest, 0+3 | 5 830 | 2–2 |  |
| 5 | 3. huhtikuuta | Blues | 5–7 | Kärpät |  | Aaltonen, 1+2 | 6 102 | 2–3 |  |
| 6 | 4. huhtikuuta | Kärpät | 4–3 | Blues | ja | Boumedienne, 0+2 | 5 581 | 2–4 |  |
Kärpät loppuotteluun voitoin 2–4
Loppuottelut JYPiä vastaan (4–0)
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| # | Päivä | Koti | Tulos | Vieras | JA | Pistemies | Yleisöä | Tilanne | Raportti |
| 1 | 8. huhtikuuta | JYP | 2–1 | Kärpät | ja. | Corso, 1+0 | 4 180 | 1–0 |  |
| 2 | 10. huhtikuuta | Kärpät | 0–1 | JYP |  | – | 6 614 | 2–0 |  |
| 3 | 12. huhtikuuta | JYP | 2–1 | Kärpät |  | Koivisto, 1+0 | 4 180 | 3–0 |  |
| 4 | 14. huhtikuuta | Kärpät | 2–5 | JYP |  | Andersson, 1+0 | 6 614 | 4–0 |  |
JYP Suomen mestari voitoin 4–0
Mestarien liiga

CHL: 0-0-1-3 (Koti: 0-0-1-1; Vieras: 0-0-0-2)
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| # | Päivä | Koti | Tulos | Vieras | JA | Pistemies | Yleisöä | Yhteensä | Raportti |
| 1 | 8. lokakuuta | Berlin | 3-2 | Kärpät |  | Mikkola | 13 000 | 0-0-0-1 |  |
| 2 | 22. lokakuuta | Kärpät | 0-2 | Metallurg |  | – | 6 614 | 0-0-0-2 |  |
| 3 | 12. marraskuuta | Kärpät | 2-3 | Berlin | vm. | Korpikari | 4 619 | 0-0-1-2 |  |
| 4 | 19. marraskuuta | Metallurg | 3-1 | Kärpät |  | Korpikari | 7 593 | 0-0-1-3 |  |
Mimerkki

| Mimerkki |
| --- | --- |

Kirjailija:  Elina Vaara
Kieli:  suomi
Genre:  runous
Kustantaja:  Werner Söderström Osakeyhtiö
Julkaistu:  1963
Sivumäärä:  85
ISBN:  951-1-16402-3
Löydä lisää kirjojaKirjallisuuden teemasivulta
Mimerkki on Elina Vaaran runokokoelma vuodelta 1963. Kirjan on kustantanut Werner Söderström Osakeyhtiö ja se on painettu yhtiön kirjapainossa Porvoossa.
Shakki Suomessa

Tämä artikkeli käsittelee shakkia Suomessa ja siihen liittyviä asioita, kuten järjestö- ja kerhotoimintaa sekä kirjallisuutta.
Suomalaisen shakin historia > Shakin saapuminen Suomeen

Shakkia on alettu pelata nykyisen Suomen alueella jo keskiajalla. Silloin shakki oli ylempien luokkien rälssin ja papiston suosima ajanviete. Pelinä shakki ilmensi keskiajan ihannetta järjestäytyneestä ja hierarkkisesta yhteiskunnasta. Keskiaikaisia shakkinappuloita on löytynyt muun  muassa Turusta ja Hämeen linnasta, mistä on myös pelilaudan kappale.
Suomalaisen shakin historia > Ensimmäiset shakkiseurat ja -lehti

Suomessa shakkia on pelattu yli 150 vuotta ja kansainvälisiä kontakteja shakkiseuroilla on ollut heti alusta lähtien. Pietarissa vierailevat huippupelaajat poikkesivat silloin tällöin matkansa varrella myös Turussa, Helsingissä ja Viipurissa, antaen simultaaniesityksiä ja tuoden uusia virikkeitä.
Vanhin yhtäjaksoisesti toiminut suomalainen shakkikerho on Helsingin Shakkiklubi (HSK, perustettu 1886), jonka perustajajäsenet olivat käynnistämässä koko maan shakkitoimintaa. Muita vanhimpia suomalaisia kerhoja ovat olleet Åbo Schackklubb – Turun Shakkiklubi (1903), Vasa Schackklub (1906), Viipurin Shakkiklubi (1908), Akateeminen Shakkiklubi (1911, yliopiston rehtori vahvisti säännöt) ja Arbetets Vänners Schackklubb (1912).
Tidskrift för schack oli ensimmäinen Suomessa ilmestynyt shakkilehti. Sitä julkaistiin vuoden 1890 ajan, 10 numeroa, yht. 100 sivua. Toimittajana oli Helsingin Shakkiklubin aktiivinen puuhamies, kieli- ja itsenäisyysmies, kirjailija ja professori Johannes Öhquist (1861–1949). Häntä pidetään myös Suomen tehtäväshakin uranuurtajana.
Suomalaisen shakin historia > Shakkiliiton perustaminen

Suomen itsenäistymisen jälkeen Helsingin ja Turun shakkiklubit ryhtyivät puuhaamaan kansallista liittoa sekä yleistä turnausta, jossa saataisiin selville maan paras pelaaja. Suomen Shakkiliiton perustaminen ja "1. yleissuomalainen turnaus" toteutui kesäkuussa 1922 Helsingissä. Turnauksen voitti 51-vuotias Anatol Tschepurnoff Viipurin Shakkiklubista ja hän piti mestaruutta yhtäjaksoisesti vuoteen 1931, jolloin mestaruuden voitti nuoren polven edustaja ja ajankohtaisen teorian tuntija, 21-vuotias Eero Böök, sittemmin Suomen ensimmäinen kansainvälinen mestari ja ansiokas shakkikommentaattori.
Suomen shakkitoiminnasta vastasi aluksi Suomen Shakkiliitto (SSL, perustettu 1922). 1920- ja 1930-luvuilla shakkielämä laajeni voimakkaasti ja kansainvälistyi. Työväen Shakkiliitto (TShL) perustettiin 1934 ja tehtäväshakille antautuneiden Suomen Tehtäväniekat 1935. Shakkiolympialaiset 1952 järjestettiin Helsingissä. Nykyinen Kirjeshakkiliitto perustettiin 1961, Eino Heilimon toimiessa ensimmäisenä puheenjohtajana vuoteen 1968.
Suomalaisen shakin historia > Kansallinen yleisliitto

Suomen Shakkiliitto ja Työväen Shakkiliitto perustivat aluksi sotien jälkeen 1946 Yhteistoimikunnan (YTK), minkä tarkoitus oli yhdistää shakkitoiminta Suomessa. Vuonna 1948 perustettiin, Suomen Keskusshakkiliitto, joka lähinnä vastasi siitä alkaen Suomen mestaruuskilpailuista ja edustuspelaajien valinnasta. Liitot kuitenkin jatkoivat muun muassa omien mestaruuskilpailujen järjestämistä – "porvarillinen" SSL ja työväen TShL. 1981 shakki tunnustettiin Suomessa urheiluksi.
1993 SSL ja TShL pääsivät yhteisymmärrykseen ja 28. marraskuuta 1993 koolle kutsutussa kerhojen kokouksessa Suomen Keskusshakkiliitosta tuli uutena seurojen omistamana lajiliittona kansallinen kattojärjestö. Äänestyksessä uuden liiton puheenjohtajuudesta SSL:n Harri Hurme voitti TShL:n Markku Kososen. Suomen Shakkiliitto lopetti toimintansa vuoden 1994 lopussa, mutta TShL jatkoi toimintaansa edelleen.  1992 ilmestyi Pekka Palamaan kirjoittama Suomen Shakkiliiton 70-vuotishistoriikki.
Vuonna 2011 Keskusshakkiliitto vaihtoi nimensä Suomen Shakkiliitoksi (SSL).
Suomen Shakkiliitto vastaa Shakki-lehden julkaisemisesta. Ensimmäisen kerran 1924 Ilmari Rahmin päätoimittamana ilmestynyt lehti ilmestyy nykyään 12 numerona vuosittain ja kuuluu etuna A-lisenssin haltijoille. Lehden päätoimittaja on Marko Tauriainen.
Suomalaisen shakin historia > Kansainväliset saavutukset

SSL edustaa Suomea Maailman shakkiliitto FIDE:ssä. Kansainvälisellä tasolla kuusi suomalaista on yltänyt lähishakissa suurmestareiksi: Heikki Westerinen (1975), Yrjö Rantanen (1981), Eero Böök (1984), Jouni Yrjölä (1990), Heikki Kallio (2001) ja Tomi Nybäck (2003). Naisten suurmestarin arvon on saanut Niina Koskela (2006). Kaikkiaan on FIDE jakanut Suomeen vajaat kuutisenkymmentä shakkiarvonimeä.
Kirjeshakissa suomalaiset olivat saaneet 2012 syksyyn mennessä 14 suur- 15 seniori- ja 40 kansainvälisen mestarin arvoa. Vuonna 2011 Pertti Lehikoinen voitti ensimmäisenä suomalaisena maailmanmestaruuden. XX MM-turnauksen voittanut Lehikoinen oli myös ensimmäinen suomalainen maailmanmestari shakissa ylipäätään.
Tehtäväshakissa ratkaisemisen joukkuemaailmanmestaruuskilpailuja eli "tehtäväolympialaisia" on järjestetty vuodesta 1976. Suomen joukkue oli 2012 mennessä voittanut kisat seitsemän kertaa ja vienyt ohessa neljä henkilökohtaista mestaruutta. Henkilökohtaisina saavutuksina voi mainita kolme ratkaisemisen suurmestarin arvonimen saanutta ihmistä: Pauli Perkonoja (1979), Kari Valtonen (1983) ja Jorma Paavilainen (1999). Heistä menestynein on Perkonoja.
Shakkijärjestöt ja yhteisöt

Suomen Shakkiliitto (SSL), vuoteen 2011 saakka Suomen Keskusshakkiliitto, on Suomen shakinpelaajien lajiliitto, joka muun muassa järjestää vuosittain SM-turnaukset ja laskee maan vahvuusluvut. Suomessa shakki on vuodesta 1983 asti ollut virallisesti urheilua, minkä takia shakkiliitot ja -kerhot kuuluvat valtion ja kuntien urheilutoimen alaisuuteen.
Suomen Shakkiliiton varsinaisia jäseniä ovat shakkikerhot ja niiden lisäksi jäseniä ovat myös Suomen Kirjeshakkiliitto, Suomen Tehtäväniekat ja Työväen Shakkiliitto.
Seurajoukkueiden kilpailusarjat

Suomen shakkitoiminnasta vastaa SLU:n lajiliittoihin kuuluva Suomen Shakkiliitto (SSL, perustettu 1948), joka muun muassa järjestää vuosittain SM-turnaukset ja laskee maan vahvuusluvut. Vahvuuslukuja käytetään pelaajaparien valitsemiseksi joko tasaselojärjestelmällä, jonka tarkoituksena on saada pelipariksi mahdollisimman tasaväkisen parin tai kuten yleisemmin kilpailujärjestelmällä, jonka tarkoituksena on löytää kilpailijoiden parhuusjärjestys.
Suomessa shakki on vuodesta 1983 asti ollut virallisesti urheilua, minkä takia shakkiliitot ja -kerhot kuuluvat valtion ja kuntien urheilutoimen alaisuuteen. Suomalaisten turnausten kilpailukalenterista, tulospalvelusta, selolaskennasta ja Shakki-lehden julkaisemisesta vastaa Suomen Shakkiliitto (SSL).
Kansallisia kilpailukalentereita ylläpitävät Suomen Shakkiliitto , ShakkiNet sekä Helsingin Shakkiliitto ja jotkin shakkikerhot.
Lapset ja nuoret

Tutkimusten mukaan shakin harjoittelu parantaa keskittymiskykyä sekä ongelmien ratkaisukykyjä ja on muun muassa näiden kautta hyödyllistä muutenkin, ainakin lapsille. Kaikenlaisen ajatteluharjoittelun on todettu vähentävän riskiä dementiaan, joten myös eläkeläisille tämä on hyvä harrastus. Opetussuunnitelmaan shakki on nostettu ainakin Venäjällä, Ranskan Korsikalla, Islannissa ja Turkissa.
Opettelu yleensä aloitetaan perheessä ja tämän jälkeen mennään koulujen shakkikerhoihin. Leirejä ja päiväleirejä organisoidaan ainakin Espoossa ja Salossa.
Pääkaupunkiseudulla lapsen ensimmäiset kilpailut ovat yleensä joko koulussa tai Shakkiareenalla.lähde? Shakkiareenalla kisoja vedetään nimellä Nappulaturnaukset.
Muualtakin Suomea löytyy kisoja. Kilpailukalentereita löytyy useastakin paikkaa vähän eri sisällöillä, mutta selkein niistä on Koulushakin kilpailukalenteri. Vastustajien tasoa voi katsoa valtakunnalliselta Selo-listalta.
Koulushakille on omat verkkosivut ja Facebookista löytyy Shakkiliiton sivu, jossa kerrotaan myös lasten ja nuorten tapahtumat.  Harrastusta aloittaville soveltuu myös ilmainen Shakki!-lehti.
Lapset ja nuoret > Koulushakki ja koulujoukkueiden shakkikisat

Seurajoukkueiden SM-kilpailujen lisäksi Suomen mestaruudesta pelataan vuosittain myös koulujoukkueet. Maaliskuussa 2012 pelatuissa kisoissa kilpaili neljässä sarjassa yhteensä 37 nelihenkistä joukkuetta. Vuonna 2012 Helsingin seudun koulujoukkueiden kisoissa oli mukana 47 joukkuetta. Jatkokoulujen sarjoissa viime vuosina ovat menestyneet Ressun lukio (Helsinki) ja Matematiikkalukio (Maunulan yhteiskoulu, Helsinki). Ylä- ja alakoulujen sarjoissa Englantilainen koulu (Helsinki) sekä Suomalais-venäläinen koulu (Helsinki).
Koulushakille on omat SSL:n ylläpitämät verkkosivut.
Vahvuusluvut

SSL laskee Suomen ja FIDE kansainväliset vahvuusluvut eli Elo-luvut. Kansainvälisiä vahvuuslukuja sanotaan Elo-luvuiksi ja kotimaan vahvuuslukuja selo-luvuiksi ("Suomen Elo"). Pikashakille ja kirjeshakille on erilliset vahvuuslukulistat PELO ja KELO. Kansallisen KELO-listan ylläpito loppui 2007 SKL:n siirryttyä käyttämään kansainvälisiä ICCF -lukuja. Näiden lisäksi SSL ylläpitää niin sanottua edustusvalintalistaa, josta Suomen edustajat valitaan kansainvälisiin edustustehtäviin.
Tehtäväshakin tarpeisiin on pikaratkaisemisen vahvuusluku RELO ja kansainvälisille laadinnan arvonimille ovat perustana FIDE-albumipisteet.
SELO- ja PELO-listat sekä edustusvalintalista löytyvät Suomen Shakkiliiton SSL:n verkkosivulta, Suomalaisten kirjeshakinpelaajien luvut Kansainvälisen kirjeshakkiliiton ICCF:n sivuilta ja RELO:t Suomen Tehtäväniekkojen (ST) sivuilta.
Vahvuusluvut > Peliluokat, arvonimet ja pätevyydet

Shakin suomalaiset arvonimet myönnetään korkeimman saavutetun kansallisen vahvuusluvun perusteella ja ovat elinikäisiä. Poikkeuksena kirjeshakki, jossa 2008 uudistuksessa Suomen Kirjeshakkiliitto luopui kansallisen vahvuuslukulistan ylläpidosta, ja pelaajan luokka sidottiin hänen kunkinhetkiseen kansainväliseen vahvuuslukuunsa.
| Lähishakki> Arvo | Selo-raja | Huomautuksia |
| --- | --- | --- |
| mestari (M) | 2200 |  |
| mestariehdokas (ME) | 2050 |  |
| I luokka | 1900 | Luokat I-III ja niiden selo-rajat ovat epävirallisia |
| II luokka | 1750 |  |
| III luokka | 1600 |  |
kansallinen shakkituomari: 
turnausjohtaja: 
shakkitoimitsija: 
Kirjeshakki: 
| Arvo | kv. vahvuusluku | Huomautuksia |
| M-luokka | vähintään 2100 |  |
| ME-luokka | 2099-1900 |  |
| I luokka | 1899-1700 |  |
| II luokka | alle 1700 |  |
kansallinen kirjeshakkituomari: 
Tehtäväshakki: 
| Arvo |  | Huomautuksia |
kansallinen tehtävämestari: 
M-luokan ratkaisija: 
A-luokan ratkaisija: 
kansallinen tehtävätuomari:
Kirjallisuutta

Hjelt, G. W.: Grund-drag till shack, i enlighet med J. D. Philidor och Ph. Stamma.  Turku:  Julkaisija ei tiedossa, 1852.  Ensimmäinen suomessa painettu shakkikirja. Se sisälsi analysoituja pelejä ja loppupelitapauksia.
Lehmus, Matti: Sjakkipelin alkeistiedot.  Uusikaupunki:  Omakustanne, 1901.
Gutmayer, Franz: Shakki, pelien kuningas.  WSOY, 1916.  saksalaisen Franz Gutmayerin kirjan suomennos.
Böök, Eero: Shakkistrategiaa ja -taktiikkaa : kokoelma pelejäni vv. 1928-42.  Porvoo:  WSOY, 1945.  Ensimmäinen merkittävä suomalainen shakkikirja. Se perustui Böökin sotavuosien aikana rintamalla tekemiin analyyseihin.
Havansi, Erkki: Heikki Westerinen, shakin mestari.  Kirja shop, 1969.  Suppea elämäkerta ja pelikokoelma silloin kovassa vedossa olevasta Heikki Westerisesta. Hyökkäyspelaajana tunnetusta Westerisestä tuli Suomen ensimmäinen suurmestari 1975.
Ojanen, Kaarle & Salonen, Veikko: Ojasen oivalluksia.  Shakkituonti Heikki Koskinen ky, 1975.  Kaarle Ojanen oli Suomessa ainoa kansainvälinen mestari sekä lähi- että kirjeshakissa ja tämä kirja on osa Suomen shakin historiaa. Ojanen voitti 12 suomenmestaruutta vuosina 1950 - 1972 sekä vielä osallistumistauon jälkeen 13. kerran 64-vuotiaana 1983.
Eero Böök: Shakkipakinoita.  WSOY, 1967.
Jussi Kainulainen: Shakkipelin historia.  Karisto, 1984.  ISBN 951-23-2186-6
Eero E. Böök: Mestarin mietteitä.  Järvenpää:  Shakkitarvike Oy, 1985.  ISBN 951-95916-0-5
Mikko Markkula ja Markku Kosonen: Shakin Säännöt ja Määräykset.  Suomen Keskusshakkiliitto, 1987.  ISBN 951-97081-0-3
Palamaa, Pekka: Suomen Shakkiliiton 70-vuotishistoriikki.  Suomen Shakkiliitto, 1992.  ISBN 952-90-4080-6
Thomas ja Aulikki Ristoja: Shakki – perusteet, strategia, taktiikka.  WSOY, 1995.  ISBN 951-0-20505-2  Ilmestyi alun perin kolmiosaisena. Edelleen  paras suomenkielinen shakin oppikirja.
Palamaa, Pekka: Shakkia kolmella vuosisadalla, Helsingin Shakkiklubi 120 vuotta.  Tyylipaino Oy, Helsinki:  Helsingin Shakkiklubi ry – Helsingfors Schackklubb rf, 2006.  ISBN 952-92-1179-1  HSK:n vaiheisiin keskittyvä historiikki, joka kuitenkin sivuaa suomalaisen shakkielämän historiaa yleisemminkin.
Petri Saharinen, Pekka Böök: Böök - Shakkia ja kulttuuria.  Helsinki:  Minerva Kustannus Oy, 2010.  ISBN 978-952-49239-2-7  Eero Böökin elämäkerta ja pelikokoelma.
Aiheesta muualla

Suomen Shakkiliitto ry.
Liiton julkaisema Suomen Shakki -lehti
Liiton jäsenkerhojen yhteystiedot
Suomen shakkikerhot
ELO-listan suomalaisten kärki FIDE
Kansallinen ratkaisijoiden RELO-lista 1.1.2011 (Arkistoitu – Internet Archive) ST. Viitattu 23.10.2012 (uusin?)
Helsingin Shakkiareenan yhteystiedot
Aiheesta muualla > Shakkisivustot

ShakkiNet on Internetissä toimiva shakkiverkkopalvelu, joka aloitti toimintansa 1.1.1999. Palvelu tarjoaa ajankohtaista tietoa Suomen shakkielämästä ja helpottaa shakkiin liittyvän informaation löytymistä Internetistä.
Shakkiwikia on kaikkien vapaasti ylläpidettävissä ja kehiteltävissä oleva suomenkielisten shakin harrastajien yhteisösivusto ja virtuaaliyhteisö.
Koulushakin web-sivut (Arkistoitu – Internet Archive) ja Shakki (Arkistoitu – Internet Archive)-lehti
Shakkiliiton Facebook-sivu
Shakkiaiheinen keskustelufoorumi - shakkifoorumi.fi
Kimmo Koskelan shakkisivu (Arkistoitu – Internet Archive): ajankohtaisia shakkiuutisia (Avaukset, Turnaukset ja ottelut, Peliarkistot, Softa, Pelihetki, Viikon peli, Viikon pulma, Linux ja shakki, Videot)
Ihan pähkinöinä - Marko Tauriaisen shakkihistoriallinen blogi.
Aiheesta muualla > Shakkivalmennus

Valmennuslinkkejä - ShakkiNet
Antti Pyhälän valmennustukiyhdistys
Avausrepertuaarin luominen - Jouni Yrjölä
Valmistautuminen - Jouni Yrjölä
Hannunniitun shakkikerhon sivuilla Jussi Tellan luentoja ja artikkeleita
Hannunniitun Shakkikoulu
Aiheesta muualla > Peliarkistot

Suomipelitietokanta (Arkistoitu – Internet Archive) sisältää arkistoituja pelejä vuoteen 1999 asti.
Suomitietokanta sisältää pelejä vuoden 1999 jälkeen pgn-tiedostomuodossa.
Lokkiluoto

Lokkiluoto, näkymä eteläpuolelta
Lokkiluodon linjamerkkien loisto
Lokkiluoto (ruots. Måshällen) on pieni kallioluoto Pihlajasaarien kaakkoispuolella Helsingin edustalla. Luodolla on kaksi linjamerkkiä, jotka on varustettu linjatauluilla ja pienellä loistolla.
MTV Uutiset kertoi 16. toukokuuta 2023 silminnäkijöiden havainneen mahdollisen sukellusveneen Helsingin edustalla. Seuraavana päivänä Merivoimat kumosi epäilyt sukellusveneestä ja totesi havainnoin olleen Lokkiluoto ja sen linjataulut.
Juha Jokinen (raviselostaja)

Juha Jokinen (s. 1967) on suomalainen raveihin erikoistunut urheilutoimittaja. Jokinen toimii selostajana muun muassa Jyväskylän Killerin raviradalla. Lisäksi hän on vuoden 2012 alusta ollut mukana tekemässä Ravisuora-ohjelmaa TV2:lle.
Jyväskylässä asuva Jokinen on valittu kerran Suomen parhaaksi raviselostajaksi.lähde? Hän on myös ohjastanut n. 45 starttia.
Kari Koskelainen

| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Praha 2008 | Salibandy |  |
Kari Koskelainen (s. 24. toukokuuta 1982) on suomalainen salibandyn pelaaja. Koskelainen on voittanut urallaan salibandyn maailmanmestaruuden vuonna 2008 Suomen maajoukkueessa ja hopeaa vuoden 2012 ja 2014 maailmanmestaruuskisoissa.
Unkarin sosialistinen työväenpuolue

| Unkarin sosialistinen työväenpuolue> unk. Magyar Szocialista Munkáspárt, MSZMP |
| --- | --- |
  
Perustettu:  31.10.1956
Lopetti:  7.10.1989
Puheenjohtaja:  János Kádár (1956-1988) (pääsihteeri) Károly Grósz (1988-1989) (pääsihteeri)
Äänenkannattaja:  Népszabadság
Nuorisojärjestö:  Kommunista Ifjúsági Szövetség (KISZ)
Infobox OKNimi-testi OK: 
Unkarin sosialistinen työväenpuolue (unk. Magyar Szocialista Munkáspárt, MSZMP) oli Unkarin kansantasavaltaa hallinnut kommunistinen puolue vuosina 1956–1989. Puolueen lähes koko vallassaoloaika liittyi tiiviisti János Kádáriin ja ns. gulassikommunismiin.
MSZMP:n perilliset

6.-8. lokakuuta 1989 pidetyssä XIV puoluekokouksessaan entinen MSZMP lopetti virallisen toimintansa. Puolueen uudistusmielisen siiven johdolla perustettiin Unkarin sosialistinen puolue (Magyar Szocialista Párt, MSZP), joka määritteli itsensä oikeusvaltiota kunnioittavaksi vasemmistolaiseksi, sosialistiseksi liikkeeksi ja julisti kannattavansa sosiaalista markkinataloutta ja monipuoluejärjestelmään perustuvaa parlamentaarista demokratiaa. Puheenjohtajaksi valittiin Rezső Nyers. Vähän yli kymmenesosa edustajista vastusti uuden puolueen perustamista ja alkoi kokouksen jälkeen ryhmittyä Károly Grószin johdolla entistä MSZMP:n nimeä käyttäväksi jatkajapuolueeksi.
MSZMP:n historiallisesta perinnöstä kilpailemassa on ollut MSZP:n lisäksi joitakin pieniä kommunisti- tai laitavasemmistopuolueita, joiden kannatus on kuitenkin jäänyt äärimmäisen vähäiseksi. Entisen MSZMP:n vasemman siiven vähemmistö käytti vuoteen 1993 vanhaa nimeä Magyar Szocialista Munkáspárt, sen jälkeen vuoteen 2005 vain Munkáspárt (‘Työväenpuolue’), vuoteen 2013 Magyar Kommunista Munkáspárt (’Unkarin kommunistinen työväenpuolue’) ja sen jälkeen Magyar Munkáspárt (’Unkarin työväenpuolue’). Se ei vuosina 1990–2018 saanut vaaleissa yhtään edustajaa parlamenttiin, vuoden 2022 vaaleihin se ei enää asettanut valtakunnallisia ehdokkaita.
Unkarin työväenpuolueen ensimmäiset sihteerit

| MSZMP:n ensimmäiset sihteerit> Kuva | MSZMP:n ensimmäiset sihteerit> Nimi | MSZMP:n ensimmäiset sihteerit> Toimikausi alkoi | MSZMP:n ensimmäiset sihteerit> Toimikausi päättyi | MSZMP:n ensimmäiset sihteerit>  |
| --- | --- | --- | --- | --- |
|  | János Kádár (1912–1989) | 31. lokakuuta 1956 | 22. toukokuuta 1988 |  |
|  | Károly Grósz (1898–1980) | 22. toukokuuta 1988 | 7. lokakuuta 1989 |  |
Unkarin työväenpuolueen puheenjohtajat

| MSZMP:n puheenjohtajat> Kuva | MSZMP:n puheenjohtajat> Nimi | MSZMP:n puheenjohtajat> Toimikausi alkoi | MSZMP:n puheenjohtajat> Toimikausi päättyi | MSZMP:n puheenjohtajat>  |
| --- | --- | --- | --- | --- |
|  | János Kádár (1912–1989) | 22. toukokuuta 1988 | 24. kesäkuuta 1989 |  |
|  | Rezső Nyers (1923–2018) | 24. kesäkuuta 1989 | 7. lokakuuta 1989 |  |
Sunyani

| Sunyani |
| --- | --- |
 Sunyani Cocoa House
 Sunyani
 Koordinaatit: 07°20′N, 002°20′W 
Valtio:   Ghana
Hallintoalue:   Bono
Väkiluku (2000):  61 992
Infobox OKVirheellinen NIMI-arvo: 
Sunyani on  Ghanan Bonon hallintoalueen pääkaupunki.  Vuonna 2000 siellä oli noin 62 000 asukasta.
Kaupungissa on lentokenttä, mutta sen kiitotie on alle 1 300 metriä pitkä. Siksi sitä käyttävät vain pienet koneet kotimaan lentoihin.
Sunyanissa toimii vuonna 2011 perustettu yliopisto University of Energy and Natural Resources (UENR).